धर्मशाला में विशाल नैहरिया की जीत से हिमाचल भाजपा में और मजबूत हुए सीएम जयराम | BJP Wins Dharamshala legislative constituency Bypoll - Hindi Oneindia
29 min ago राहुल के सावरकर वाले बयान पर गरमाई सियासत, उद्वव-फडणवीस ने जताई आपत्ति
54 min ago भाजपा को हर बार मुसीबत से बाहर निकालने में राहुल गांधी कर रहे मदद!
| Updated: Thursday, October 24, 2019, 15:54 [IST]
शिमला। हिमाचल प्रदेश में धर्मशाला विधानसभा सीट के उपचुनाव में भाजपा जीत गई। भाजपा के प्रत्याशी विशाल नैहरिया ने 6,673 वोटों से एक निर्दलीय उम्मीदवार को हराया। वहीं, कांग्रेस का प्रत्याशी तीसरे नंबर पर रहा। चुनाव का यह नतीजा चौंकाने वाला रहा। माना जा रहा था कि विशाल यहां हार जाएंगे, मगर गुरुवार को जैसे ही मतगणना शुरू हुई, अनुमान धरे रह गए। विशाल ने बढ़त बनाते हुए शानदार जीत दर्ज की। धर्मशाला सीट पर 21 अक्टूबर को वोटिंग हुई थी, तब यहां कुल 65.38 फीसद मतदान हुआ था।
उपचुनाव में भाजपा जीत गई
संवाददाता के अनुसार, धर्मशाला की चुनावी जीत ने प्रदेश के मुख्यमंत्री जय राम ठाकुर को भी मजबूती दी है। चूंकि नैहरिया उनकी ही पसंद के उम्मीदवार थे। उन्हें जब टिकट मिला तो कांगड़ा जिला के भाजपा नेता उनके साथ चलने से कतरा रहे थे। उनका मानना था कि नैहरिया राजनिति में नये हैं, और शायद ही चुनाव जीत पायें। लेकिन प्रचार का खुद जिम्मा संभालते हुये सीएम जय राम ठाकुर ने नैहरिया के हक में बेहतर महौल तैयार करवाया। साथ में मोदी लहर और राष्टरवाद की ऐसी बयार बही कि अंदर ही अंदर लोग भाजपा का विरोध छोड़ नैहरिया को चुनाव जिताने का मन बना बैठे।
सीसीटीवी के दायरे में हुई मतगणना
हालांकि, उपचुनाव में भाजपा से टिकट को लेकर एक बगावती सुर राकेश चौधरी का भी रहा और वह टिकट न मिलने पर आजाद ही चुनाव मैदान में उतरे थे। लेकिन भाजपा प्रत्याशी विशाल नैहरिया की जीत दरज कर सभी का मुंह बंद कर दिया है। गुरुवार को राजकीय स्नातकोत्तर महाविद्यालय धर्मशाला के प्रयास भवन में सुबह आठ बजे मतगणना शुरू हुई। सर्विस वोट की मतणगना के बाद ईवीएम खुलीं तो भाजपा का पलड़ा भारी होता दिखा। धर्मशाला प्रयास भवन में बनाए गए मतगणना केंद्र के बाहर और अंदर हर आने-जाने वालों सहित मतगणना भी पूरी तरह से सीसीटीवी के दायरे में हुई।
दूसरे राउंड में विशाल नैहरिया ने बढ़त बना ली
पहले राउंड में ही भाजपा ने यहां बढ़त बना ली थी। विशाल नैहरिया को 2730, कांग्रेस प्रत्याशी 1543 व आजाद प्रत्याशी राकेश चौधरी 282 वोट मिले हैं। पहले राउंड में 4735 मतों की गणना हुई। लेकिन तीसरे राउंड में भाजपा विशाल नैहरिया ने 4517 वोट की बढ़त बना ली। विशाल को 8761, कांग्रेस प्रत्याशी 4244 और आजाद प्रत्याशी राकेश चौधरी को 1633 वोट मिले हैं। दूसरे राउंड में विशाल नैहरिया ने 3007 मतों की बढ़त बना ली थी।
विशाल नैहरिया की लीड़ घटने लगी, फिर बढ़ी
चौथे राउंड में विशाल नैहरिया 6734 मतों से आगे बढ़ गए। चौथे राउंड में विजय इंद्र कर्ण कांग्रेस 4868, विशाल नैहरिया भाजपा 11602, निशा कटोच आज़ाद 181, पुनीश पाधा 1866, मनोहर धीमान आज़ाद 234, राकेश चौधरी आज़ाद 3608, सुभाष शुक्ला आज़ाद 118 व नोटा:-201 को पड़े। छठे राउंड में राकेश चौधरी को चार हजार से अधिक वोट पड़े और विशाल नैहरिया की लीड़ घटकर 4572 पहुंच गई। पांचवें राउंड में 7106 मतों से आगे हो गए हैं। वहीं, कांग्रेस प्रत्याशी तीसरे नंबर पर खिसक गए हैं। आजाद प्रत्याशी राकेश चौधरी दूसरे नंबर पर आ गए हैं। विजय इंद्र कर्ण 5607 और राकेश चौधरी को 6573 मत पड़े।
सातवें राउंड में भी हुई कड़ी टक्कर
सातवें राउंड में भी राकेश चौधरी ने भाजपा के विशाल नैहरिया के सामने चुनौती पेश की। इस राउंड में विजय इंद्र कर्ण कांग्रेस को 6846, विशाल नैहरिया को 17222, पुनीश पाधा आज़ाद को 2219 व राकेश चौधरी को 12877 वोट पड़े हैं। विशाल नैहरिया की लीड कम होकर 4345 पहुंच गई। कुल 40770 मतों की गणना हो चुकी है। नौवें राउंड में विशाल नैहरिया को 23397 और राकेश चौधरी को 16772 वोट पड़े हैं। इस तरह 6673 मतों से विशाल बढ़त बना गए। बैलेट पेपर के वोट जुडऩे के बाद विशाल 6758 मत से जीत दर्ज कर गए।
कांग्रेस ऐसे खिसकती चली गई
दूसरी तरफ परिणाम आने से पहले कांग्रेस के प्रत्याशी विजय इंद्र कर्ण ने चुनाव परिणाम से पहले पार्टी केी वरिष्ठ नेता पूर्व मंत्री सुधीर शर्मा पर उपचुनाव को लेकर कई सवाल भी खड़े कर दिए हैं। उनका आरोप है कि सुधीर शर्मा ने कांग्रेस नहीं बल्कि भाजपा के पक्ष में मतदान की बात मतदाताओं से की है। कांग्रेस में इन दोनों ही नेताओं की आपसी लड़ाई भी जगजाहिर है। धर्मशाला विधानसभा क्षेत्र से उपचुनाव के लिए कुल सात प्रत्याशी चुनाव मैदान में थे, लेकिन मुख्य मुकाबला भाजपा, कांग्रेस व एक निर्दलीय के बीच माना जा रहा था। लेकिन कांग्रेस नतीजे बाहर आते पिछड़ती नजर आई।
गुजरात की 6 विधानसभा सीटों के चुनाव रिजल्ट: कांग्रेस ने दी कड़ी टक्कर, अल्पेश ठाकोर का सपना टूटा
himachal pradesh latest news shimla हिमाचल प्रदेश 2019 elections
BJP Wins Dharamshala legislative constituency Bypoll